ประธานสภาผู้แทนราษฎร ระบุยังไม่ได้รับคำร้องสอบจริยธรรมร้ายแรงนายกรัฐมนตรีของฝ่ายค้านและเห็นว่าทุกอย่างต้องเป็นไปตามกติกา
ประธานสภาผู้แทนราษฎร ระบุยังไม่ได้รับคำร้องสอบจริยธรรมร้ายแรงนายกรัฐมนตรีของฝ่ายค้านและเห็นว่าทุกอย่างต้องเป็นไปตามกติกานายชวน หลีกภัย ประธานสภาผู้แทนราษฎร กล่าวถึงกรณีที่ฝ่ายค้านเตรียมเข้าชื่อกันจำนวน 1 ใน 5 ส่งเรื่องต่อประธานสภาผู้แทนราษฏรขอให้ส่งศาลฎีกาวินิจฉัยตรวจสอบจริยธรรมร้ายแรงของนายกรัฐมนตรี ว่า ขณะนี้ยังไม่ได้รับเรื่องดังกล่าว แต่ทั้งหมดต้องเป็นไปตามครรลองของรัฐธรรมนูญ ซึ่งเรื่องนี้ได้ยินจาก ส.ส.บางคนว่าจะมีการยื่นสอบจริยธรรมนายกรัฐมนตรี แต่ต้องพิจารณากระบวนการว่าจะอ้างอิงกฎหมายใด ซึ่งหากฟังจากคำอภิปรายของสมาชิกวานนี้ 18 กันยายน 2562 เป็นการอ้างระเบียบ คุณธรรมและจริยธรรม ส่วนฝ่ายค้านอ้างคำชี้ขาดของประธานสภาผู้แทนราษฎรที่ระบุว่าคำสั่งของศาลรัฐธรรมนูญที่ไม่รับคำร้องเรื่องการถวายสัตย์ปฏิญาณว่าไม่ได้ผลผูกพันกับองค์กรอื่นตามรัฐธรรมนูญนั้น นายชวน เห็นว่า หากเป็นไปตามกฎหมายก็ไม่เป็นไรและยินดีพิจารณาหากเป็นไปตามหลักเกณฑ์ เพราะกติกาบังคับว่า ประธานสภาผู้แทนราษฎรจะต้องดำเนินการให้เป็นตามกฎหมาย ระเบียบและข้อบังคับการประชุม ซึ่งหากยึดและเดินตามประชาธิปไตยก็ไม่มีอะไรน่าห่วงใย แต่สิ่งสำคัญต้องไม่ฉวยโอกาสทำผิดไปจากที่กฎหมายกำหนดไว้ประธานสภาผู้แทนราษฎร ยังกล่าวถึงการเปิดเวทีอภิปรายทั่วไปโดยไม่ลงมติ ตามมาตรา 152 ของรัฐธรรมนูญ ว่า เป็นการใช้มาตรา 152 เป็นครั้งแรก อาจจะมีข้อกังวลว่าอาจจะวุ่นวาย แต่สิ่งสำคัญต้องคุมให้ได้ เพราะกติกากำหนดไว้ 2 อย่าง คือ ให้สมาชิกสอบถาม ซักถามและให้คำแนะนำกับรัฐบาล หากอภิปรายไม่ไว้วางใจจะต้องไปใช้อีกมาตราหนึ่ง ซึ่งวานนี้ยังมี ส.ส.บางคน ที่อภิปรายเกินเลย ไม่ได้ซักถาม ไม่ได้แนะนำ แต่ประธานการประชุมก็พยายามคุมไม่ให้อภิปรายเกินเลยไปจากรัฐธรรมนูญ มาตรา 152 พร้อมปฏิเสธที่จะแสดงความเห็นกรณีฝ่ายค้านเตรียมยื่นญัตติอภิปรายไม่ไว้วางใจเพราะไม่อยากแสดงความเห็นล่วงหน้า